《谢周睎颜寄惠新芽》
宋代·虞俦

摘鲜分送细茸茸，知在春山第几重。
包裹雅宜青箬篰，宠珍宁羡赤囊封。
{左石右靡}惊雪落岩前石，烹讶风生涧底松。
堆案文书吾欲睡，赖渠唤醒小从容。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。